খালেদা জিয়ার রায়ের প্রতিবাদে বিএনপির গৃহিত কর্মসূচির প্রতি সর্মথন জানিয়েছে ২০ দলীয় জোটের শরীকদলগুলো। রোববার জোট নেতাদের শীর্ষ বৈঠকে এ সিদ্ধান্ত নেয়া হয়েছে। ভবিষ্যতে ২০ দলীয় জোটের পক্ষ থেকে যৌথভাবে কর্মসূচি ঘোষণা করা হবে। বৈঠক শেষে বিএনপি মহাসচিব মির্জা ফখরুল ইসলাম আলমগীর বলেন, সভায় সর্বসম্মতিক্রমে যে সিদ্ধান্ত নেয়া হয়েছে তার প্রথমটি হচ্ছে সম্পূর্ণ মিথ্যা সাজানো মামলায় জাল একটি নথির উপর ভিত্তি করে জোটের নেত্রী খালেদা জিয়ার বিরুদ্ধে মামলার রায় দিয়ে পাঁচ বছরের সাজা দেয়া হয়েছে এজন্য তীব্র নিন্দা ক্ষোভ প্রতিবাদ জানিয়েছে। একইসঙ্গে দেশনেত্রী খালেদা জিয়াকে কারাগারে নেয়ার তীব্র নিন্দা জানিয়েছে। এই মিথ্যা মামলা প্রত্যাহার করে নি:শর্ত মুক্তি দাবি করেছে।